तनवीर बोले- गठबंधन पर फैसला हो चुका; अध्यक्ष ने कहा- वो तो पार्टी में ही नहीं
Karnataka Hung Assembly - Whom Will JDS Support - BJP Or Congress ? कर्नाटक में JDS पार्टी ने दावा किया कि उन्हें कांग्रेस और भाजपा दोनों से संकेत मिले हैं और उनसे संपर्क कर रहे हैं। पूर्व मुख्यमंत्री और JDS नेता एचडी कुमारस्वामी फिलहाल कर्नाटक में नहीं हैं।
कर्नाटक विधानसभा की 224 सीटों पर 10 मई को वोटिंग हुई। देर शाम 10 एग्जिट पोल्स आए। 4 ने कांग्रेस को बहुमत दिया। एक ने भाजपा को। 5 सर्वे हंग असेंबली का दावा कर रहे।
11 मई को कर्नाटक JDS के एक नेता तनवीर अहमद का बयान आया। उन्होंने कहा- हंग एसेंबली की स्थिति में JDS किसे समर्थन देगी, यह तय हो चुका है। भाजपा-कांग्रेस दोनों ने संपर्क किया है।
तनवीर के बयान के 24 घंटे बाद कर्नाटक JDS चीफ सीएम इब्राहिम सामने आए। उन्होंने कहा- तनवीर अहमद तो पार्टी में ही नहीं हैं। गठबंधन पर उनके कुछ भी बोलने का कोई मतलब नहीं है।
इब्राहिम ने तनवीर पर तंज कसते हुए कहा- बीवी है तो तलाक दे सकते हैं, रास्ते पर जाने वाली औरत को क्या तलाक देंगे। नतीजे आने के बाद पार्टी गठबंधन पर फैसला करेगी।
10 में से 5 एग्जिट पोल्स में हंग असेंबली 
10 में से 5 एग्जिट पोल हंग असेंबली की भविष्यवाणी कर रहे हैं यानी बिना JDS की मदद के सरकार नहीं बन सकती। पोल ऑफ पोल्स के मुताबिक भाजपा 91, कांग्रेस 108, JDS 22 और अन्य को 3 सीट मिलने का अनुमान है। 13 मई को नतीजे आएंगे और सब कुछ साफ हो जाएगा।
तनवीर ने कहा- JDS लोगों के लिए काम करेगी
तनवीर ने कहा कि हम उसी पार्टी के साथ जाएंगे, जो कर्नाटक के लोगों की भलाई के लिए काम करेगी। हमारे बिना कोई भी सरकार नहीं बना सकता है। हम पैसे के मामले में राष्ट्रीय दलों के संसाधनों का मुकाबला नहीं कर सके। हम एक कमजोर पार्टी थे, लेकिन हम जानते हैं कि हमने सरकार का हिस्सा बनने के लिए हमेशा अच्छा प्रदर्शन किया है।
अब जानिए... JDS के बारे में 
इस पार्टी के संस्थापक एचडी देवगौड़ा है। अभी कमान एचडी कुमारस्वामी के हाथ में है। एचडी देवगौड़ा कांग्रेस (ओ), जनता पार्टी और जनता पार्टी (जेपी) में रहे। 1994 में देवगौड़ा कर्नाटक में जनता दल को पहली बार सत्ता में लाने में कामयाब रहे।
1996 के लोकसभा चुनाव में कांग्रेस महज 140 सीटों पर सिमट गई। जनता दल की 46 सीटें आईं। जनता दल, समाजवादी पार्टी और DMK जैसी 13 पार्टियों ने मिलकर यूनाइटेड फ्रंट का गठन किया और देवगौड़ा को प्रधानमंत्री बना दिया गया। इसी जनता दल का 1997 के बाद कई छोटे-छोटे दलों में विभाजन हो गया और 1999 में देवगौड़ा ने जनता दल (सेक्युलर) की स्थापना की। दक्षिणी कर्नाटक पार्टी का गढ़ है।
राज्य में पिछले 5 चुनाव में 3 बार हंग असेंबली
कर्नाटक में पिछले 38 साल से हर 5 साल में सत्ता बदलती आ रही है। आखिरी बार 1985 में रामकृष्ण हेगड़े के नेतृत्व वाली जनता पार्टी ने सत्ता में रहते हुए चुनाव जीता था। वहीं, पिछले पांच चुनाव (1999, 2004, 2008, 2013 और 2018) में से सिर्फ दो बार ( 1999, 2013) सिंगल पार्टी को बहुमत मिला। भाजपा 2004, 2008, 2018 में सबसे बड़ी पार्टी बनी। उसने बाहरी सपोर्ट से सरकार बनाई।
JDS 3 बार किंगमेकर, एक बार भाजपा के साथ सरकार बनाई 
ये खबर भी पढ़ें...
तीसरे नंबर पर आकर दो बार CM देने वाली JDS, फिर किंगमेकर बनने की उम्मीद; BJP या कांग्रेस में से किसके साथ जाएगी
कर्नाटक में एक बार फिर JDS के किंगमेकर बनने की उम्मीद है। 10 में से 5 एग्जिट पोल हंग असैंबली की भविष्यवाणी कर रहे हैं यानी बिना JDS की मदद के सरकार नहीं बन सकती। पोल ऑफ पोल्स के मुताबिक भाजपा 91, कांग्रेस 108, JDS 22 और अन्य को 3 सीट मिलने का अनुमान है। 13 मई को नतीजे आएंगे और सब कुछ साफ हो जाएगा। पूरी खबर यहां पढ़ें...